**Nöfn fellibylja**

Ef fellibylur veldur miklu tjóni er nafn hans ekki notað aftur. Þegar slíkt gerist er nýtt nafn sett í sérstakan gagnagrunn fyrir nöfn á fellibyljum og hitabeltisstormum yfir Atlantshafi, að sögn Marks Olivers hjá alþjóðlegu veðurfræðistofnuninni í Genf. „Nöfnin þurfa að uppfylla ákveðin skilyrði,“ segir Oliver. „Það þarf að vera auðvelt að muna þau og þau verða að vera í stafrófsröð.“ Veðurstofur landanna í þessum heimshluta leggja nöfnin til og þær þurfa að gæta þess að kyn byljanna breytist, þannig að karlkynsnafn fylgi kvennafni.

Síðan fellibyljir og hitabeltisstormar voru fyrst skráðir árið 1851 hefur það aðeins gerst einu sinni að 21 slíkt ofviðri hafi geisað á svæðinu á einu ári. Það var árið 1933, áður en fellibyljum voru gefin nöfn með skipulegum hætti.

**Sex nafnalistar**

Núna eru til sex nafnalistar, hver með 21 nafni. Hver listi er notaður á sex ára fresti. Á þeim eru ekki nöfn sem byrja á stöfunum q, u, x, y og z þar sem mannanöfnin með þá upphafsstafi eru of fá.

2010 2011 2012 2013 2014 2015

Alex Arlene Alberto Andrea Arthur Ana

Bonnie Bret Beryl Barry Bertha Bill

Colin Cindy Chris Chantal Cristobal Claudette

Danielle Don Debby Dorian Dolly Danny

Earl Emily Ernesto Erin Edouard Erika

Fiona Franklin Florence Fernand Fay Fred

Gaston Gert Gordon Gabrielle Gonzalo Grace

Hermine Harvey Helene Humberto Hanna Henri

Igor Irene Isaac Ingrid Isaias Ida

Julia Jose Joyce Jerry Josephine Joaquin

Karl Katia Kirk Karen Kyle Kate

Lisa Lee Leslie Lorenzo Laura Larry

Matthew Maria Michael Melissa Marco Mindy

Nicole Nate Nadine Nestor Nana Nicholas

Otto Ophelia Oscar Olga Omar Odette

Paula Philippe Patty Pablo Paulette Peter

Richard Rina Rafael Rebekah Rene Rose

Shary Sean Sandy Sebastien Sally Sam

Tomas Tammy Tony Tanya Teddy Teresa

Virginie Vince Valerie Van Vicky Victor

Walter Whitney William Wendy Wilfred Wanda